प्रदेश में अभी डेंगू के जो मामले सामने आए हैं उस सूची में लखनऊ सबसे ऊपर है। इस मामले में डॉ सुनील कुमार रावत, अपर मुख्य चिकित्सा अधिकारी ने बताया कि लखनऊ में अब तक 16 मामले सामने आए हैं। जबकि महाराजगंज और सीतापुर में एक-एक मौत भी हो चुकी है। पिछले साल सितंबर में सबसे ज्यादा डेंगू के सबसे ज्यादा मामले सामने आए थे। तब पूरे प्रदेश से कुल 3000 मामले सामने आए थे। हाईकोर्ट ने प्रदेश सरकार के स्वास्थ्य विभाग को जवाब तलब भी किया था। स्वास्थ्य विभाग की रिपोर्ट के अनुसार पिछले साल शुरुआती 6 महीनों में कोई मामले सामने नहीं आए थे। लखनऊ में 5 जुलाई को डेंगू के तीन नए केस सामने आए थे, लेकिन स्वास्थ्य विभाग ने इस छिटपुट मामला बताया।